(4) Správa o mechanizme varovania založená na hodnotiacej tabuľke so súborom ukazovateľov, ktorých hodnoty sa porovnávajú s ich orientačnými hraničnými hodnotami, je úvodný kontrolný nástroj, ktorým Komisia identifikuje členské štáty, ktorých vývoj si podľa jej názoru vyžaduje ďalšiu hĺbkovú analýzu s cieľom určiť, či dochádza k nerovnováham alebo vzniku rizík. Správa o mechanizme varovania by mala zahŕňať údaje relevantné pre PMN. Hnacie mechanizmy zisteného vývoja sa však podrobne analyzujú v následných hĺbkových preskúmaniach s cieľom určiť povahu nerovnováh. Hodnotiaca tabuľka a hraničné hodnoty sa nevykladajú mechanicky, ale sú predmetom hospodárskej analýzy. Pri vykonávaní hĺbkových preskúmaní Komisia preskúma celý rad ekonomických premenných a dodatočných informácií, pričom náležite zohľadní špecifickú situáciu jednotlivých krajín. Z týchto dôvodov nemožno všetky údaje, ktoré sa môžu použiť na účely postupu pri makroekonomickej nerovnováhe, vyčerpávajúcim spôsobom uviesť vopred, ale mali by byť definované odkazom na postupy stanovené v nariadení (EÚ) č. 1176/2011 na zisťovanie makroekonomických nerovnováh, ako aj na prevenciu a nápravu nadmerných makroekonomických nerovnováh v rámci Únie. Pri vykonávaní postupu pri makroekonomickej nerovnováhe by Komisia a Rada mali uprednostňovať štatistiky, ktoré členské štáty zostavujú a zasielajú Komisii (Eurostatu). Ďalšie štatistiky, ktorých zostavovanie a zasielanie sa neuskutočňuje týmto spôsobom, by sa mali používať len vtedy, ak uvedené štatistiky neposkytnú požadované informácie, pričom sa musí náležite zohľadniť kvalita týchto ďalších štatistík.

(4) Správa o mechanizme varovania založená na hodnotiacej tabuľke so súborom ukazovateľov, ktorých hodnoty sa porovnávajú s ich orientačnými hraničnými hodnotami, je úvodný kontrolný nástroj, ktorým Komisia identifikuje členské štáty, ktorých vývoj si podľa jej názoru vyžaduje ďalšiu hĺbkovú analýzu s cieľom určiť, či dochádza k nerovnováham alebo vzniku rizík. Správa o mechanizme varovania by mala zahŕňať údaje relevantné pre PMN. Hnacie mechanizmy zisteného vývoja sa však podrobne analyzujú v nasledujúcich hĺbkových skúmaniach s cieľom určiť povahu nerovnováh. Hodnotiaca tabuľka a hraničné hodnoty by sa nemali interpretovať mechanicky, ale mali by byť predmetom hospodárskej analýzy. Pri vykonávaní hĺbkových skúmaní Komisia preskúma celý rad ekonomických premenných a dodatočných informácií, pričom náležite zohľadní špecifickú situáciu jednotlivých krajín. Z týchto dôvodov nemožno všetky údaje, ktoré sa môžu použiť na účely postupu pri makroekonomickej nerovnováhe, vyčerpávajúcim spôsobom uviesť vopred, ale mali by byť definované odkazom na postupy stanovené v nariadení (EÚ) č. 1176/2011 na zisťovanie makroekonomických nerovnováh, ako aj na prevenciu a nápravu nadmerných makroekonomických nerovnováh v rámci Únie. Pri vykonávaní , monitorovaní a hodnotení postupu pri makroekonomickej nerovnováhe by Európsky parlament, Rada a Komisia mali uprednostňovať štatistiky, ktoré členské štáty zostavujú a zasielajú Komisii (Eurostatu). Ďalšie štatistiky, ktorých zostavovanie a zasielanie sa neuskutočňuje týmto spôsobom, by sa mali používať len vtedy, keď uvedené štatistiky neposkytnú požadované informácie, pričom sa musí náležite zohľadniť kvalita týchto ďalších štatistík.